hu hu hu es hu hu hu hu hu hu hu hu hu hu hu hu hu hu hu hu hu fr hu hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu ms hu hu hu hu hu hu hu hu hu it en de it hu hu hu hu id en de id hu hu hu hu br en de br hu hu hu hu hu en de hu hu hu hu hu it en de it hu hu en de hu es hbs_lat en hu hu hu hu de en hu hu hu hu de en hu hu hu hu de en hu zh hu hu hu hu hu hu hu hu de en en
A fogtályog okai, tünetei és kezelése - Dr. Németh Bálint
1027 Budapest, Kapás utca 26-44. C épület | +36 1 201 31 96
A fogkő eltávolítás menete a rendelőben
Mi okozza a tályogos fog kialakulását? Melyek a fogtályog tünetei és hogyan történik a tályog kezelése? Hogyan előzhető meg a fogtályog? Posztunkban minden fontos információt összegyűjtöttünk a témáról.
A tályog tulajdonképpen egy gennyes góc, ami szinte bárhol megjelenhet a szervezetben. A tályog a szájban általában a foggyökér gennyes gyulladását, illetve az ennek nyomán keletkező gennyes gócot jelenti, ami fertőzés következtében alakul ki.
A gennyes fog gyökerénél kialakuló gyulladás intenzíven fájhat és további problémák forrása lehet, ha nem fordulunk vele idejében orvoshoz.
Mi okozza a tályogot a szájban?
Sérülések, például a fog repedése, törése, vagy egy meglazult tömés következtében a baktériumok bekerülhetnek a fog belső részébe. A fogbél szöveteiről a fertőzés viszonylag gyorsan továbbterjedhet.
Amikor a fertőzés eléri a foggyökeret, gyulladás keletkezik, ami ellen a szervezet felveszi a harcot. A foggyökér gyulladás közvetlen környezetében az elpusztuló baktériumokból és fehérvérsejtekből, valamint egyéb elhalt szövetekből genny képződik. Így jön létre a foggyökér tályog, azaz a gyulladt fog gyökerénél keletkező, gennyel teli kamra. Ez általában fogínyduzzanat formájában is érzékelhető, mivel az elhelyezkedését tekintve ez a gennygóc gyakorlatilag egy tályog az ínyen.
A gennyes fog, illetve a gyökerénél létrejövő gennyes góc kialakulása egy elhanyagolt fogszuvasodás nyomán is kialakulhat. Az említett okok mellett a fogágybetegség is előidézheti a tályog keletkezését a szájban.
A tályogos fog tünetei
A gennyes gyulladás kialakulásakor a fog érzékennyé válhat, amit harapáskor, illetve a rágás során tapasztalhatunk. A gyulladás fokozódásával párhuzamosan feszülő érzés jelentkezhet az íny környékén. Majd pedig arcduzzanat, illetve a kialakuló gennyes góc nyomán dudor jelenik meg az ínyen. Előfordul az is, hogy a betegek úgy érzik, mintha a tályogos fog kissé magasabban helyezkedne el a többi foghoz képest. (Ez a “kiemelkedés” persze nem valóságos, az érzés a keletkező gennyes gócnak tudható be.)
A gyulladás előrehaladtával a tünetek is egyre kellemetlenebbé válnak. A nyirokcsomók megduzzadhatnak, a fogérzékenységet pedig intenzív, pulzáló fájdalom váltja fel. Mindezt hőemelkedés vagy láz is kísérheti a szervezet fertőzésre adott reakciójaként. Gyengeség, rossz közérzet és kellemetlen szájíz is jelentkezhet.
Mit tegyünk, ha a tályog kifakad?
Egy idő után előfordulhat, hogy a tályogban felgyülemlett váladék spontán kiürül, ilyenkor a foggyökérnél képződött gennyes fogínyduzzanat kifakad. A kivezető nyílás, amelyen keresztül a genny távozik, a sipoly, más néven fisztula.
A tályog kifakadása megkönnyebbülést hozhat a betegnek: a feszítő érzés csökken vagy megszűnik, az arcduzzanat mérséklődik, a fájdalom enyhül vagy teljesen eltűnik. Sajnos azonban ez csak ideiglenes javulást jelent, megfelelő kezelés hiányában a gennyes gyulladás további panaszokat okoz.
Ha kifakadt a tályog, érdemes meleg, sós vízzel öblögetni az érintett területet. Ugyanakkor a tályog vagy a gennyes ínygyulladás kezelése házilag megnyugtató módon nem lehetséges. A sós vizes öblögetés sajnos nem fogja megszüntetni a tályog kialakulásának okát. Így abban az esetben is keressük fel a fogorvosi rendelőt, ha a tályog kifakadt és éppen megszűnt a fájdalom.
Amennyiben a tályog még kezdeti stádiumban van, külön nem szükséges foglalkozni vele. Ilyenkor fogtályog okának megszüntetése megoldja a problémát. Az esetek többségében a gyökértömés megújításával, gyökérkezeléssel vagy a fog gyökércsúcsának eltávolításával a tályog is eltűnik.
Súlyosabb esetben, amikor a gennyes góc hullámzik, lüktet (fluktuál), szájsebészeti beavatkozásra van szükség. Ilyenkor megnyitjuk a tályogot, vagyis helyi érzéstelenítés mellett egy apró vágást ejtünk a felületén. A gennyes fogíny felvágása következtében a genny kiürül, ezután egy speciális fertőtlenítőcsíkot helyezünk a sebre. Ha szükséges, a fogtályog kezelése kiegészülhet antibiotikum-, illetve fájdalomcsillapító szedésével is.
Előfordulhat, hogy a gyulladás a fogat tartó szövetekre is átterjed és azokban nagyfokú pusztítást végez. Amikor ez a károsodás akkora, hogy a tartószövetek nem tudják fixen stabilizálni a fogat, ilyenkor a fogat ki kell húzni.
A megelőzés kulcsa a megfelelő szájhigiénia kialakítása és fenntartása. A napi kétszeri fogmosás, fogselyem, illetve fogköztisztító kefe használatával kiegészítve jó alap a fogtályog megelőzéséhez. Emellett érdemes félévente megvizsgáltatni a fogaink állapotát akkor is, ha semmilyen panaszunk sincsen.
A fentiek betartásával nem kell tartanunk a fogtályog kialakulásától.
Miért fontos, hogy időben kezeltessük a fogtályogot?
A kezeletlen tályogból a gyulladás továbbterjedhet a szomszédos szövetekre, ami, mint láttuk, a fog elveszését is eredményezheti. Ha azonban a betegséget nem állítjuk meg, a szövetpusztulás folytatódhat, ami akár a szomszédos fogakat is veszélybe sodorhatja. De nem csak a fogakat: a csontszövet is elpusztulhat, sőt, gócbetegségek, illetve mélyszöveti gyulladás is kialakulhat, ami a mellkas belsejét, de akár az agyat is veszélyeztetheti.
Rendelőnk éppen ezért a fogakat érintő tályog kezelésében is pácienseink rendelkezésére áll. Aki hozzánk fordul, biztos lehet benne, hogy a felhasznált anyagok, eszközök, az alkalmazott módszerek és a páciensekkel való bánásmód terén egyaránt a maximumra és a kiemelkedő színvonalú ellátásra törekszünk. Ez a tályogok kezelésére éppen úgy igaz, mint a foghúzások, fogtömések és -pótlások, fogimplantátumok esetén, vagy bármilyen más fogászati kezelés során.
Néhány szempont, amiért érdemes bennünket választani:
a legkiválóbb minőségű, kiemelkedően tartós fogászati anyagok használata – implantátumok esetében például a svájci Straumann termékei,
a legkorszerűbb technológiák alkalmazása a kezelések során,
munkánk során a szaktudás mellett a legfontosabb tényező a bizalom és a kellemes atmoszféra a pácienseink számára,
ezt szolgálja, hogy pácienseinket előre egyeztetett időpontban fogadjuk, így várakozás nélkül vehetik igénybe szolgáltatásainkat,
több kezelőnk, műtőnk és saját panoráma röntgenünk lehetővé teszi, hogy egyetlen helyszínen minden szükséges vizsgálat és kezelés elérhető legyen.
Ha a gyors, fájdalommentes kezelésekről van szó, amelyek eredménye hosszú távon is tartós, nem ismerünk kompromisszumot. Ugyanilyen fontos számunkra, hogy mindenki, aki felkeres bennünket, kényelmesen és otthonosan érezze magát nálunk. Szeretnénk, ha minden páciensünk úgy állna fel a fogorvosi székből, hogy bármikor szívesen visszatérjen hozzánk, ha szüksége van ránk.
Amennyiben felkeltettük az érdeklődését, kérdéseit felteheti, illetve időpontot foglalhat a  +3612013196-os telefonszámon, vagy weboldalunkon keresztül.
Szeretettel várjuk, ha kezelésre van szüksége!
Ha tetszett, ossza meg!
Fontos számunkra, hogy mielőtt implantátum beültetésről döntene, minden Önt érdeklő információhoz hozzájusson.
Fog implantátum árak – általában
Köszönöm a figyelmet és a profi munkát. 4 bölcsességfog kivétel, minimális fájdalom.
Köszönöm a figyelmet és a profi munkát. 4 bölcsességfog kivétel, minimális fájdalom.
Csak jókat tudok mondani
Bálint remek fogorvos. Igazi profi. Gyönyörű koronát csinált a letört fogamra. Csak jókat tudok róla mondani :)
Bálint remek fogorvos. Igazi profi. Gyönyörű koronát csinált a letört fogamra. Csak jókat tudok róla mondani :)
A pótlás megszólalásig hasonlít az eredetire
Dr. Németh Bálint egy pár éve készített egy tökéletes kinézetű és minőségű koronát az egyik frontális fogamra. A pótlás színe szinte megszólalásig hasonlít a mellette lévő saját fogam színére. Köszönöm a szép munkát.
Dr. Németh Bálint egy pár éve készített egy tökéletes kinézetű és minőségű koronát az egyik frontális fogamra. A pótlás színe szinte megszólalásig hasonlít a mellette lévő saját fogam színére. Köszönöm a szép munkát.
Sosem kell pár percnél többet várnom
A doktor úr mindig tartja az időpontot, sosem kell pár percnél többet várnom.
A doktor úr mindig tartja az időpontot, sosem kell pár percnél többet várnom.
A legjobb fogorvos akinél valaha is jártam
A legjobb fogorvos akinél valaha is jártam. Mindig is féltem fogorvoshoz menni, de ez a hely kivételes. Nagyon türelmesek voltak és a legjobb, hogy nem éreztem semmilyen fájdalmat!
A legjobb fogorvos akinél valaha is jártam. Mindig is féltem fogorvoshoz menni, de ez a hely kivételes. Nagyon türelmesek voltak és a legjobb, hogy nem éreztem semmilyen fájdalmat!
Copyright 2012 - 2018 Dr. Németh Bálint | Minden jog fenntartva | Adatvédelmi Tájékoztató (GDPR) | Fogbeültetés árak – általában
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.
+36 1 201 31 96
Minden mező kitöltése kötelező! Az űrlap kitöltésével elfogadja, hogy adatait az Adatvédelmi Tájékoztatóban (GDPR) közöltek szerint kezeljük. Hozzájárulása bármikor visszavonható.